Vermeende dwelmbaas aangekeer - Maroela Media
Vermeende dwelmbaas aangekeer
'n Beampte van die Valke ontdek die dwelmmiddels in die voering van die skootrekenaarsak Foto: Valke
'n 37-jarige Nigeriër is Donderdagoggend in Johannesburg in hegtenis geneem voordat hy 'n dwelmmuil kon kry om 'n skootrekenaarsak met 2 kg-kokaïen na Mauritius te vervoer.
"Die man het 'n skootrekenaarsak met die kokaïen aan 'n polisiebeampte van Johannesburg, wat homself as iemand anders voorgedoen het, oorhandig," het lt. Robert Netshiunda, woordvoerder van die Valke, gesê. "Die kokaïen was versteek in die voering van die sak."
Die Valke het die lokval gestel nadat hulle inligting ontvang het dat 'n dwelmmuil gereël is om die skootrekenaar na 'n bestemming in Mauritius te neem. "Die polisie het ook beslag gelê op die verdagte se bakkie."
Die verdagte sal Vrydag in die Jeppe-landdroshof verskyn op aanklag van dwelmhandel.
Genl.maj. Mthandazo Ntlemeza, waarnemende hoof van die Valke, het die lede geloof dat hulle 'n dwelmhandelaar se planne in die wiele gery het. "Die dwelmmiddels sou baie skade veroorsaak het in Mauritius indien dit die bestemming bereik het," het hy gesê. "Ons lede verdien 'n klop op die skouer dat hulle 'n wenk van 'n informant deeglik opgevolg en uiteindelik die dwelmhandelaar aangekeer het."
Die kokaïen wat in die skootrekenaarsak gevind is Foto: Valke
Ontsnapte gevangenes binne ure aangekeer
Man van Leeukop gered
nico prinsloo · 4 jare gelede
Goeie werk hulle moet asb krugersdorp toe ook kom moet net nie die dorp se beamptes gebruik nie
Puik werk deur sekere lede. Daar moet net veel meer sulke arrestasies landwyd wees. Hy en sy duisende makkers hoort nie in SA nie. Deporteer almal
Goeie werk!!! Ek verpes hierdie dwelmhandelaars. Hulle verryk hulleself en verwoes ons samelewing!!!